SCC ผนึกพันธมิตรพัฒนาแพลตฟอร์ม บริการยานยนต์ไฟฟ้าครบวงจร หนุนสร้างสิ่งแวดล้อมอย่างยั่งยืน
SCC ผนึกพันธมิตรพัฒนาแพลตฟอร์ม บริการยานยนต์ไฟฟ้าครบวงจร หนุนสร้างสิ่งแวดล้อมอย่างยั่งยืน
19 เม.ย. 2564

นายอบิจิต ดัดต้า กรรมการผู้จัดการ บริษัท เอสซีจี อินเตอร์เนชั่นแนล คอร์ปอเรชั่น จำกัด ในเครือ บริษัท ปูนซิเมนต์ไทย จำกัด(มหาชน) หรือ SCC เปิดเผยว่า บริษัทพร้อมตอบโจทย์ความต้องการเชิงลึกในกลุ่มลูกค้าธุรกิจด้วยการพัฒนาแพลตฟอร์มที่เป็น Ecosystem ของยานยนต์ไฟฟ้าแบบครบวงจร ด้วยแนวคิด “Smart Clean Mobility” โดยร่วมมือกับพันธมิตรที่มีความเชี่ยวชาญส่งมอบผลิตภัณฑ์และบริการต่างๆครอบคลุมตั้งแต่
1. การคัดสรรผู้ผลิต (Suppliers) ยานยนต์ไฟฟ้าโดยเน้นที่คุณภาพและความปลอดภัยของแบตเตอรี่
2. บริการจัดหา (Sourcing) อุปกรณ์ Charger ระบบกักเก็บพลังงาน (Energy Storage System : ESS) และสรรหาเทคโนโลยีใหม่ๆ เพื่อรองรับการใช้งานร่วมกับพลังงานทางเลือก เช่น Solar roof อีกทั้งสรรหาเทคโนโลยีในการนำแบตเตอรี่ที่ครบอายุการใช้งานมาแปรสภาพให้เป็นระบบกักเก็บพลังงาน รวมถึงจัดหาพนักงานขับรถ
3. การจัดเตรียมศูนย์กระจายชิ้นส่วนอะไหล่ (Spare Part) ของยานยนต์ไฟฟ้า
4. การประกอบรถยนต์ (Assembly) ได้แก่ การนำเข้าชิ้นส่วนอะไหล่จากมาจากต่างประเทศ เพื่อประกอบรวมกับชิ้นส่วนอะไหล่ภายในประเทศ หรือการแปลงสภาพจากรถเครื่องยนต์สันดาปภายในเป็นรถยนต์ไฟฟ้า
5. การซ่อมบำรุง (Maintenance) ด้วยเครือข่ายทั้งที่เป็นรูปแบบศูนย์บริการ (Service Center) และทีมบริการเคลื่อนที่ (Mobile Service)
6. Internet of Vehicle การพัฒนาระบบ IoT ในรถยนต์ไฟฟ้าเพื่อตอบโจทย์ด้านการบำรุงรักษายานยนต์ไฟฟ้า ความสามารถในการติดตามสถานะการทำงานของยานยนต์ไฟฟ้าแบบเรียลไทม์ เพื่อปรับปรุงประสิทธิภาพและเพิ่มความปลอดภัยในการทำงานของรถให้มากยิ่งขึ้น
7. สถานีชาร์จ (Charging Station) ด้วยการสร้างเครือข่ายสถานีอัดประจุไฟฟ้า (Charging Station Network) เพื่อขยายขอบเขตการให้บริการ
8. การเงิน (Finance) นำเสนอรูปแบบทางการเงินที่หลากหลาย (Financial Package) ทั้งรูปแบบสัญญาเช่าซื้อ (leasing) และอื่นๆเพื่อเป็นทางเลือกให้แก่ลูกค้า
ทั้งนี้ ปัจจุบัน เอสซีจี อินเตอร์เนชั่นแนล มีบริการจัดหายานยนต์พลังงานไฟฟ้า (Battery Electric Vehicle) สำหรับลูกค้าธุรกิจและองค์กร เช่น รถยก (EV Forklift) รถบรรทุก (EV Truck and EV Trailer) รถบัส (EV Bus), รถตู้ขนาดเล็ก (EV mini-Van) และรถยนต์นั่งส่วนบุคคล (EV Passenger Car)
โดยทั้งหมดนี้เป็นส่วนหนึ่งของแผนการพัฒนาธุรกิจยานยนต์ไฟฟ้าในประเทศไทยควบคู่ไปกับความมุ่งมั่นที่จะยกระดับคุณภาพชีวิตของผู้คนในสังคมและการสร้างสรรค์สิ่งแวดล้อมให้ดีขึ้นอย่างยั่งยืนสอดคล้องกับแนวคิด ESG